CELEX: C2007/183/02
Language: lv
Date: 2007-08-04 00:00:00
Title: Lieta C-6/05: Tiesas (pirmā palāta) spriedums 2007. gada 14. jūnijā ( Symvoulio tis Epikrateias (Grieķija) lūgums sniegt prejudiciālu nolēmumu) — Medipac — Kazantzidis AE / Venizeleio-Pananeio (PE.S.Y. KRITIS) (Preču brīva aprite — Direktīva 93/42/EEK — Medicīnas ierīču ar CE zīmi iepirkums, ko veic slimnīca — Drošības pasākumi — Piegāžu publiskā iepirkuma līgums — Līgums, kurš nepārsniedz Direktīvas 93/36/EEK piemērošanai paredzēto robežvērtību — Vienlīdzīgas attieksmes princips un pienākums nodrošināt pārskatāmību)

4.8.2007   
            
            
               LV
            
            
               Eiropas Savienības Oficiālais Vēstnesis
            
            
               C 183/2
            
         Tiesas (pirmā palāta) spriedums 2007. gada 14. jūnijā (Symvoulio tis Epikrateias (Grieķija) lūgums sniegt prejudiciālu nolēmumu) — Medipac — Kazantzidis AE/Venizeleio-Pananeio (PE.S.Y. KRITIS)
   
   (Lieta C-6/05) (1)
   
   (Preču brīva aprite - Direktīva 93/42/EEK - Medicīnas ierīču ar CE zīmi iepirkums, ko veic slimnīca - Drošības pasākumi - Piegāžu publiskā iepirkuma līgums - Līgums, kurš nepārsniedz Direktīvas 93/36/EEK piemērošanai paredzēto robežvērtību - Vienlīdzīgas attieksmes princips un pienākums nodrošināt pārskatāmību)
   (2007/C 183/02)
   Tiesvedības valoda — grieķu
   Iesniedzējtiesa
   Symvoulio tis Epikrateias
   Lietas dalībnieki pamata procesā
   
      Prasītāja: Medipac — Kazantzidis AE
   
   
      Atbildētāja: Venizeleio-Pananeio (PE.S.Y. KRITIS)
   
   Priekšmets
   Lūgums sniegt prejudiciālu nolēmumu — Symvoulio tis Epikrateias — Padomes 1993. gada 14. jūnija Direktīvas 93/36/EEK par to, kā koordinēt procedūras, ar ko piešķir pakalpojumu valsts līgumus [tiesības slēgt publisko pakalpojumu līgumus] un piegāžu valsts līgumus [tiesības slēgt publiskos piegādes līgumus] (OV L 199, 1. lpp.) un Padomes 1993. gada 14. jūnija Direktīvas 93/42/EEK par medicīnas ierīcēm (OV L 169, 1. lpp.) interpretācija — Piedāvājuma par precēm, uz kurām ir CE zīme, noraidīšana — Minēto preču nepietiekama kvalitāte attiecībā uz sabiedrības veselības aizsardzību un tām paredzēto īpašo lietošanu — Medicīniski tehnisko preču piegādes slimnīcai procedūra
   Rezolutīvā daļa:
   
               1)
            
            
               ar vienlīdzīgas attieksmes principu un pienākumu nodrošināt pārskatāmību nav saderīgi, ja līgumslēdzēja iestāde, kas izsludinājusi konkursu par medicīnas ierīču piegādi un precizējusi, ka šīm ierīcēm jāatbilst Eiropas Farmakopejai un uz tām jābūt CE zīmei, tiešā veidā un ārpus drošības procedūras, kas paredzēta 8. un 18. panta Padomes 1993. gada 14. jūnija Direktīvā 93/42/EEK par medicīnas ierīcēm, kurā grozījumi izdarīti ar Eiropas Parlamenta un Padomes 2003. gada 29. septembra Regulu (EK) Nr. 1882/2003, pamatojoties uz sabiedrības veselības aizsardzības iemesliem, noraida piedāvātās ierīces, kaut arī tās atbilst izvirzītajai tehniskajai prasībai. Ja līgumslēdzēja iestāde uzskata, ka šīs ierīces varētu apdraudēt sabiedrības veselību, tai ir jāinformē kompetentā valsts iestāde, lai tiktu veikta minētā drošības procedūra;
            
         
               2)
            
            
               līgumslēdzējai iestādei, kas vērsusies kompetentajā valsts iestādē, lai veiktu Direktīvas 93/42, kurā grozījumi izdarīti ar Regulu Nr. 1882/2003, 8. un 18. pantā paredzēto drošības procedūru saistībā ar medicīnas ierīcēm ar CE zīmi, ir pienākums apturēt konkursa procedūru līdz top zināms drošības procedūras rezultāts, kurš līgumslēdzējai iestādei ir saistošs. Ja šādas drošības procedūras īstenošanas rezultātā var rasties kavēšanās, kas var apdraudēt valsts slimnīcas darbību un tādējādi arī sabiedrības veselību, līgumslēdzējai iestādei, ievērojot samērīguma principu, ir tiesības veikt visus vajadzīgos pagaidu pasākumus, lai sagādātu šīs slimnīcas darbībai nepieciešamās ierīces.
            
         
      (1)  OV C 69, 19.3.2005.